PMIndiaData/PMIndiaSum huggingface dataset:
মন্ত্রীমন্দলনা “ভারত অমসুং ইথোপিয়াগী মরক্তা ইনফোর্মেসন, কম্যুনিকেসন অমসুং মেদীয়াগী লমদা তেংবাং পীনবগী”  য়ানা ৱারোলদা অয়াবা পীখ্রে

প্রধানমন্ত্রী শ্রী নরেন্দ্র মোদীগী লুচীং মখাদা কেন্দ্রগী মন্ত্রীমন্দলনা “ভারত অমসুং ইথোপিয়াগী মরক্তা ইনফোর্মেসন, কম্যুনিকেসন অমসুং মেদীয়াগী লমদা তেংবাং পীনবগী য়ান-ৱারোলদা” খুয়েক পীননবগী অয়াবা পীখ্রে। মসিগী পান্দম লৈবাক অনিগী মরক্তা ইনফোর্মেসন, কম্যুনিকেসন অমসুং মেদীয়াগী হেনগৎলক্লিবা ইচেলগী ইনফোর্মেসন দিস্সিমিনেসন অমসুং হেনগৎলক্লিবা চাওখৎ-থৌরাং অসিগীদমক মসিবু শিজিন্নবনি। মসিদগী পীথোক-পীশিনগী থৌরাংনা মীগা-মীগা মরি লৈনবসু হেনগৎহল্লগনি। মসিদগী ইনফোর্মেসন, কম্যুনিকেসন অমসুং মেদীয়াগী লমদা খ্বাইদগী ফবা খোংথাংশিংবু লৈবাক অনিগী মরক্তা শরুক য়ামিন্নবগীসু তাঞ্জা ফংলগনি। য়ান্ন-ৱারোল অসিদগী রেদিও, তেলিবিজন, সোসিএল মেদীয়াগুম্বা মাস মেদীয়া তুলশিংদা তেংবাং পীনবা হেনগৎহল্লগনি অমসুং লৈবাক অনিগী মরক্তা মীয়ামশিংনা পাউ ফাওনবগী তাঞ্জাসু ফংহল্লগনি। য়ান্ন-ৱারোল অসিনা ইন্সতিত্যুস্নেল ফ্রেমৱার্ক্কী থোংদা লৈবাক অনিগী মরক্তা দোলিগেসনশিং পীথোক-পীসিন তৌনবা, মখোয়বু অমনা অমগী খ্বাইদগী ফবা থবক-থৌরমশিংদগী তমজনবা, মান্নবা অমসুং মপুং ফাবগী তাঞ্জা পুরকহল্লগনি।
মন্ত্রীমন্দলনা ভারত অমসুং ব্রাজিলগী মরক্তা জিওলোজী অমসুং মিনরেল রিসোর্সেসকী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রিপব্লিক ওফ ইন্দিয়াগী খনি মন্ত্রালয়গী জিওলোজিকেল সর্ভে ওফ ইন্দিয়া (জি.এস.আই.) অমসুং ফেদরেতিব রিপব্লিক ওফ ব্রাজিলগী খনি অমসুং ইনর্জী মন্ত্রালয়গী জিওলোজিকেল সর্ভে ওফ ব্রাজিল-সি.পি.আর.এম.গী মরক্তা জিওলোজী অমসুং মিনরেল রিসোর্সেসকী লমদা তেংবাং পীননবা খুৎয়েক পীনগদৌরিবা য়ানা ৱারোলদা অয়াবা পীখ্রে। য়ানা ৱারোল অসিনা রিপব্লিক ওফ ইন্দিয়াগী খনি মন্ত্রালয়গী জিওলোজিকেল সর্ভে ওফ ইন্দিয়া অমসুং ফেদরেতিব রিপব্লিক ওফ ব্রাজিলগী খনি অমসুং ইনর্জী মন্ত্রালয়গী জিওলোজিকেল সর্ভে ওফ ব্রাজিল-সি.পি.আর.এম.গী মরক্তা জিওলোজী অমসুং মিনরেল রিসোর্সেসকী লমদা তেংবাং পীননবগীদমক ইন্সতিত্যুস্নেল মেকানিজম অমা পীরগনি।
মন্ত্রীমন্দলনা ভোপালদা নেস্নেল ইন্সতিত্যুৎ ওফ মেন্তেল হেল্থ রিহেবিলিতেসন লিংখৎপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা দিপার্তমেন্ত ওফ এমপৱারমেন্ত ওফ পর্সন্স ৱিথ দিজএবিলিতিজকী মখাদা, সোসাইতিজ রেজিস্ত্রেসন এক্ত, ১৮৬০গী মখাদা সোসাইতী অমা ওইনা ভোপালদা নেস্নেল ইন্সতিত্যুৎ ওফ মেন্তেল হেল্থ রিহেবিলিতেসন (এন আই এম ঐচ আর) লিংখৎনবগী অয়াবা পীখ্রে। প্রোজেক্ত অসিগী পানরিবা শেনফম অসি অহানবা চহি অহুমদা লুপা কোতি ১৭৯.৫৪নি। মসিদা লুপা কোতি ১২৮.৫৪গী নন–রেকরিং এক্সপেন্দিচর অমদি লুপা কোতি ৫১গী রেকরিং এক্সপেন্দিচর য়াওরি। কেন্দ্রগী মন্ত্রীমন্দলনা জোইন্ত সেক্রেতরী থাক্কী পোস্ত অহুম শেমগৎনবা প্রপোজেল অদুসু অয়াবা পীখি, মদুদা ইন্সতিত্যুৎ অদুগী দাইরেক্তরগী পোস্ত অমা অমদি প্রোফেসারগী পোস্ত অনি য়াওরি। এন আই এম ঐচ আরগী মরুওইবা ওবজেক্তিবশিং অদুদি ৱাখল লাইনানা নারবা মীওইশিংদা রিহেবিলেসন সর্বিস ফংহনবা, মেন্তেল হেল্থ রিহেবিলেসনগী লমদা কেপাসিতী দিবেলপ তৌবা, মেন্তেল হেল্থ রিহেবিলেসন্দা পোলিসী ফ্রেম তৌবা অমদি এদভান্স রিসর্স পাংথোকপনি। ইন্সতিত্যুৎ অসিদা দিপার্তমেন্ত/সেন্তর মাপল লৈগনি অমদি মেন্তেল হেল্থ রিহেবিলেসনগী লমদা দিপ্লোমা, গ্রেজুয়েৎ, পোস্ত গ্রেজুয়েৎ, এম.ফিল দিগ্রীশিং পীনবা কোর্স ১২ পাইখৎকনি। চহি মঙাগী মনুংদা তোঙান তোঙানবা কোর্সশিংদা মহৈরোই ৪০০ হেন্না লৌরবা য়ারি। ইন্সতিত্যুৎ অসি শানবগীদমক মধ্য প্রদেশ সরকারনা ভোপালদা একর মঙা চাউবা মফম পীরে। ইন্সতিত্যুৎ অসি ফেজ অনিদা চহি অহুমগী মনুংদা লিংখৎকনি। ইন্সতিত্যুৎ অসিগী সিভিল অমসুং ইলেক্ত্রিকেলগী থবক চহি অনিগী মনুংদা লোইশিনগনি। বিল্দিং শেম শাবগী থবক চত্থরিঙৈ মনুংদা ভোপালদা লৈবা অৱাইবা বিল্দিং অমদা ইন্সতিত্যুৎ অসি মথৌ তৌদুনা সর্তিফিকেৎ/দিপ্লোমা কোর্সশিং পাইখৎকনি অমদি ও পি দি সর্বিসশিংসু চত্থগনি। মেন্তেল হেল্থ রিহেবিলেসনগী লমদা এন আই এম ঐচ আর অসি লৈবাক অসিগী অসিগুম্বা মখলগী অহানবা ওইরগনি।
পি.এম.না তেলুগু ফিল্মগী শক্নাইরবা শৈরেংবা সিরিবেনেলা সীতারমন শাস্ত্রীনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা তেলুগু ফিল্মগী শক্নাইরবা শৈরেংবা অমসুং পদ্ম শ্রী পীদুনা ইকাই খুম্নখ্রবা, সিরিবেনেলা সীতারমন শাস্ত্রীনা লৈখিদবদা থমোই শোক্না অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “থোইদোক-হেন্দোক্লবা সিরিবেনেলা সীতারমন শাস্ত্রীনা লৈখিদবা অসিদা অৱাবা ফাওই। মহাক্কী খুৎই কয়াদা মহাক্কী শৈরেংগী ওইবা হৈথোই শিংথোইবা অমসুং মখল য়াম্বা মগুন অদু উবা ফংই। মহাক্না তেলুগুবু মমিং চৎনবা হোৎনবীরমখি। মহাক্কী ইমুং-মনুং অমসুং মরূপ-মপাংশিংগী মফমদা অৱাবা ফোংদোকচরি। ওঁ শান্তি।”
প্রধান মন্ত্রীনা মেতরনেল মোর্তেলিতী রেসিও মশক থোক্না হন্থরকপবু থাগৎখ্রে

প্রধান মন্ত্রী, শ্রী নরেন্দ্র মোদীনা মেতরনেল মোর্তেলিতী রেসিও ২০১৪-১৬দা লাইব বর্থ লাখ অমদা ১৩০ ওইরম্বদগী ২০১৮-২০দা লাইব বর্থ লাখ অমদা ৯৭গী চাংদা মশক থোক্না হন্থরকপদা থাগৎপা ফোঙদোকখ্রে‍। প্রধান মন্ত্রীনা নুপী মপাঙ্গল কলহনবগী মরী লৈনবা হীরম খুদিং মপাঙ্গল কন্না লৈহন্নবা ৱাফম থমখি‍। হকশেল অমদি য়াইফ-য়ুম্বালগী কেন্দ্র মন্ত্রী, দোক্তর মনসুখ মন্দাবিয়ানা তৌরকপা ত্বীত অমা ক্বোৎ তৌরদুনা, প্রধান মন্ত্রীনা ত্বীত তৌরকখি; “য়াম্না পুক্নিং থৌগৎনিংঙাই ওইবা ফীভম্নি‍। অহোংবা অসি উবা ফংবদা নুংঙাই‍। নুপী মপাঙ্গল কলহনবগা মরী লৈনবা হীরম খুদিংমক মপাঙ্গল কন্না লৈহন্নবা ঐখোয়না মীৎয়েং থম্লি‍।”
পি.এম.না অহলশিংগী ৭৫% মপুং ফানা ভেক্সিন কাপথোকখিবদা হরাওবা ফোংদোকখি

প্রধান মন্ত্রী, শ্রী নরেন্দ্র মোদীনা অহলশিংগী ৭৫% মপুং ফানা ভেক্সিন কাপথোকখিবগীদমক্তা হরাওবা ফোংদোকখ্রে। কেন্দ্রগী হকশেল অমসুং য়াইফ-য়ুম্বাল মন্ত্রালয়গী মন্ত্রী, দা. মন্সুখ মন্দৱিয়ানা তৌরকপা ত্বীত অমগী পাউখুম ওইনা, প্রধান মন্ত্রীনা হায়খি; “অহলশিংগী ৭৫% মপুং ফানা ভেক্সিন কাপথোকখ্রে। ঐখোয়গী প্রজা মীয়ামদা মসিগী মরু ওইবা থবক অসিগীদমক্তা থাগৎপা ফোংদোক্লি। ঐখোয়গী ভেক্সিনেশন দ্রাইব অসিবু মাইপাকপা অমা ওইহনখিবশিং অদুগীদমক্তা চাউথোকচৈ।”
ভুতানগী প্রধান মন্ত্রীগী ভারত খোংচৎ মনুংদা পীখিবা প্রধান মন্ত্রীগী প্রেস স্তেতমেন্ত

এক্সিলেন্সী, প্রধান মন্ত্রী দোক্তর লোতে শেরিংগ, ভুতানদগী মফম অসিদা লেংবিরক্লিবা শক্নাইরবা মীথুংলেন পুম্নমক, মরূপশিং, চহি অসি ভারত অমসুং ভুতানগী রাজনিতীগী ওইবা মরীশিংগী গোল্দন জুব্লিগী চহিনি। অসিগুম্লবা পুৱারি ওইরবা অমদি য়াইফরবা চহি অসিদা, প্রধান মন্ত্রী দোক্তর লোতেবু ভারত্তা তরাম্না ওকচবা অসি ঐহাক্কী ওইনা নুঙাইবা ৱাফমনি। ভুতানদা চহি অসিদা অহুমশুবা মীখল মায় পাক্না পাংথোকখিবগীদমক ভুতান সরকার অমসুং ভুতানগী প্রজা মীয়াম, অনিমকপু ঐহাক্না থমোয় শেংনা ইকায় খুম্নজরি। মীখলশিং অদুদা মায় পাক্লকপগীদমক প্রধান মন্ত্রী দোক্তর লোতেবু ঐহাক্কী মায়কৈদগী হন্না হন্না নুঙাইবা অমসুং য়াইফা মঙ্গোল পীজরি। মহাক্কী লুচিং মখাদা ভুতান অসি মায় পাকপা অমসুং হরাও তয়াম্বগী লম্বীদা কুমাং চাওশিনগনি হায়না ঐহাক্না থাজবা থম্লি। মরূপশিং, প্রধান মন্ত্রী দোক্তর লোতেনা ভুতানগীদমক মহাক্কী “নেরোয়িং দি গেপ” ভিজনগী মতাংদা ইফমদা শন্দোক্না খংহনবিরে। ঐহাক্না মহাক্কী অশানবা মীৎয়েং অদু পুক্নিং থৌগৎলি, মহাক্কী মীৎয়েং অদুনা ঐহাক্কী “সবকা সাথ, সবকা বিকাস”কী ওইবা মীৎয়েং অদুগা মানবা মওং মতৌ অদুদা ঐহাক নুঙাইবা ফাওই। ঐহাক্না প্রধান মন্ত্রীদা থাজবা পীখি মদুদি ভুতানগী চাওখৎ থৌরমদা ভারতনা মমাংঙৈগী মতৌগুম্না থাজনিঙাই ওইবা মরূপ অমসুং খোংলোই ওইগনি। ভুতানগী ১২শুবা চহি মঙাগী প্লানদা ভারতনা লুপা কোতি লিশিং মরিগা চামঙাগী মতেং পীরগনি। মতেং অসিনা ভুতানগী চংদবা য়াদবা অমসুং মরুওইবশিং মেনশিল্লগনি। মরূপশিং, ভারত অমসুং ভুতানগী মতেং পীনবগী শাংলবা পুৱারিদা হাইদ্রো প্রোজেক্তশিংদা মতেং পীনবা অসি মরুওইবা শরুক অমা ওইরি। ঙসি ঐখোয়না মসিগী মরুওইবা সেক্তরদা মরী লৈনবা প্রোজেক্তশিংদা ঐখোয়গী তেংবাং নৌহৌনা য়েংশিনখি। মসি হরাওনিঙাই ৱাফম্নি মদুদি মানগ–দেছু প্রোজেক্ত অথুবা মতমদা লোইশিল্লক্কদৌরে। প্রোজেক্ত অসিগী তারিফতশু য়ানবা পুরকখ্রে। অতোপ্পা প্রোজেক্তশিংদসু খুমাং চাওশিন্না থবক পায়খৎলি। অমদি ঐখোয় অনিনা প্রোজেক্তশিং অসিবু হেন্না খোংজেল য়াংহনবা পাম্লি। ঐখোয়গী তেংবাংদা অনৌবা অমনা স্পেস সাইন্সনি। ঐহাক্না নুঙাইবা ফাওই মদুদি সাউথ এসিয়ান সেতেলাইত্তগী কানবা লৌনবা ইসরোনা ভুতানদা শেমগৎলিবা গ্রাউন্দ–স্তেসন অদুসু অথুবা মতমদা মথৌ পাংথোক্লগনি। প্রোজেক্ত অসি মথৌ পাংথোক্লগদি ভুতানগী অথাপ্পা মফমশিংদশু নোংজু নুংশাগী ফিভম, তেলে–মেদিসিন অমসুং দিজাস্তর রিলিফকুম্বা থবকশিংদা মতেং ওইরগনি। মরূপশিং, ঙসি প্রধান মন্ত্রী দোক্তর লোতেনা ইফমদা নুঙাইবা ৱাফম অমসু খংহনবিরে। ভুতান সরকারনা অথুবা মতমদা রুপে কার্দস হৌদোক্নবা ৱারেপ লৌরে। এক্সেলেন্সী, ৱারেপ অসিগীদমক ঐহাক্না অদোম্বু থমোয় শেংনা অপেনবা ফোংদোকচরি। ঐহাক্না থাজবা থম্লি মদুদি মসিনা লৈবাক অনিগী মরক্তা মীয়ামগী ওইবা মরীশিংদা অহেনবা থৌনা ফংলগনি। এক্সেলেন্সী, অদোম্না অদোমগী অহানবা মপাল লৈবাক্কী খোংচৎকীদমক ভারতপু খনবিরে। অমদি, চহী মরিগী মমাংদা, প্রধান মন্ত্রী ওইনা ঐহাক্কী অহানবা মপাল লৈবাক্কী খোংচৎ অদু ভুতান ওইখি। ঐহাক্না থাজবা থম্লি মদুদি অদোমগী অসিগুম্লবা ভারত খোংচৎ অসিনা ঐখোয়গী মরীশিংদা অনৌবা ইনোৎ অমা পীবদা মহৈ য়াল্লগনি। ৱাফম অসিগা লোয়ননা ঐহাক্না অমুক হন্না অদোম অমসুং অদোমগী খোংলোইবু ভারত্তা থমোয় শেংনা তরাম্না ওকচরি। থাগৎচরি। তাশী দেলেগ!
পি.এম.না মে ২১দা বরানাসীগী দোক্তরশিং, পেরামেদিকেল স্তাফ অমসুং অতৈ ফ্রন্তলাইন হেল্থ ৱার্করশিংগা ৱারী শান্নগদৌরি

প্রধান মন্ত্রী শ্রী নরেন্দ্র মোদীনা মে ২১গী অয়ুক্কী পুং ১১ তাবা মতমদা ভিদিও কনফরেন্সিংগী থোংদা বরানাসীগী দোক্তরশিং, পেরামেদিকেল স্তাফ অমসুং অতৈ ফ্রন্তলাইন হেল্থ ৱার্করশিংগা লোইননা ৱারী শান্নগদৌরি। হন্দক্তা দি.আর.দি.ও. অমসুং ইন্দিয়ন আর্মীনা পুন্না হোৎনদুনা হাংদোকখিবা পন্দিৎ রজন মিশ্রা কোবিদ হোস্পিতাল য়াওনা প্রধান মন্ত্রীনা বরানাসীদা লৈবা তোঙান তোঙানবা কোবিদ হোস্পিতালশিংনা মথৌ তৌরিবা মওং অসি য়েংশিনগনি। মহাক্না জিলা অসিদা নন-কোবিদ হোস্পিতালশিংনা মথৌ তৌরিবা মওং অসিসু য়েংশিনগনি। প্রধান মন্ত্রীনা বরানাসীদা কোবিদকী অনিশুবা ৱেব অসি লাকশিন্নবা হৌজিক হোৎনরিবা অমসুং তুংগীদমক শেম-শারিবশিংসু খন্নগনি।
পি.এম.না আচার্য়্য কৃপালানিবু মহাক্কী মপোক নুমিৎতা নিংশিংখ্রে

প্রধান মন্ত্রী, শ্রী নরেন্দ্র মোদীনা আচার্য়্য কৃপালানিবু ভারতকী নিংতম লান্দা মহাক্না লৌখিবা থৌদাংগীদমক নিংশিংখ্রে। ঙসি আচার্য়্য কৃপালানিগী মপোক নুমিৎতা, মহাক্না ঐখোয়গী লৈবাক্কীদমক মিৎয়েং শান্না খনখিবা অমসুং মহাক্না অকোইবগী ঙাক-শেন্নবা অমসুং সমাজবু শক্তি লৈনবা হোৎনবদা লৌখিবা থৌদাংশিংগীদমক থাগৎপা ফোংদোকখি। প্রধান মন্ত্রীনা ত্বীত তৌখি: “আচার্য়্য কৃপালানি বাপুগী লুচিং মখাদা চংশিনখিবা নিংতম লানগী লমজিংবনি। মহাক্না ঐখোয়গী লৈবাক্কীদমক য়াম্না চাউনা মিৎয়েং থম্লি অমসুং এম.পি.অমা ওইনা মসিবু থুংনবা থবক তৌরি। মহাক্না অকোইবগী ঙাক-শেন্নবা অমসুং সমাজবু শক্তি লৈনবা চাউরবা থৌদাং কয়া অমা লৌখি। মহাক্কী মপোক নুমিৎতা মহাকপু নিংশিংজরি”।
প্রধান মন্ত্রীনা তেক্সাসকী হৌস্তোন্দা দাৱুদি বোহরা কমুনিতীগী মীহুৎশিংগা উন্নখ্রে

প্রধান মন্ত্রী শ্রী নরেন্দ্র মোদীনা ঙসি তেক্সাসকী হৌস্তোন্দা দাৱুদি বোহরা কমুনিতীগী মীহুৎশিংগা উন্নদুনা ৱারী শান্নখ্রে। কমুনিতীগী মীহুৎশিংনা প্রধান মন্ত্রীবু হৌস্তোন্দা ইকায় খুম্নখি। ৱারী শান্নখিবা অদুগী মনুংদা, দাৱুদি বোহরা কমুনিতীগী মীহুৎশিংনা সৈয়দনা সাহেবকা লোয়ননা প্রধান মন্ত্রীগা লৈনরিবা মরী অদু পাউদমখি। হৌখিবা চহীদা পাংথোকখিবা মখোয়গী কমুনিতীগী থৌরমদা শরুক য়ানবগীদমক প্রধান মন্ত্রীনা ইন্দোরদা লাকখিবা অদুসু মখোয়না নৌহৌনা নিংশিংখি। ৱারী শান্নবা লোইরবা মতুং প্রধান মন্ত্রীনা ত্বিতরদা হায়খি, “দাৱুদি বোহরা কমুনিতীনা মালেম পুম্বদা মখোয় মশামকপু মশক তাক্লি। হৌস্তোন্দা, ঐহাক্না মখোয়গা লোয়ননা হিরম কয়াদা ৱারী শান্নবগী তঞ্জা ফংজখি।”
‘ইন-সিতু স্লম রিহেবিলিতেসন প্রোজেক্ত’কী মখাদা দিল্লীগী কালকাজীদা নৌবা শাবা ফ্লেত ৩০২৪ প্রধান মন্ত্রীনা নবেম্বর ২দা শঙ্গাগনি

প্রধান মন্ত্রী, শ্রী নরেন্দ্র মোদীনা নবেম্বর ২গী নুংথিলগী পুং ৪.৩০ তাবা মতমদা দিল্লীগী বিজ্ঞান ভবন্দা পাংথোকপা থৌরমদা স্লমদা লৈবা মীওইশিংবু রিহেবিলিতেসন তৌনবগীদমক্তা ‘ইন-সিতু স্লম রিহেবিলিতেসন প্রোজেক্ত’কী মখাদা দিল্লীগী কালকাজীদা নৌবা শাবা ই.দবল্যু.এস. ফ্লেত ৩০২৪ শঙ্গাগনি অমসুং ভুমিহীন কেম্পতা লৈবা মতিক চাবা বেনিফিশরীশিংদা ফ্লেতকী শো খুৎশিন্নগনি। ঝুগগি ঝোপ্রি ক্লস্তর ৩৭৬কী ইন-সিতু স্লম রিহেবিলিতেসনগী খোঙথাং অসি মীপুম খুদিংগী য়ুম লৈবা হায়বা প্রধান মন্ত্রীগী পান্দমগী মখা পোন্না দিল্লী দিভেলপমেন্ত ওথোরিতী (দি.দি.এ.)না পায়খৎপনি। রিহেবিলিতেসন প্রোজেক্ত অসিগী পান্দমদি ঝুগগি ঝোপ্রি ক্লস্তরশিংদা লৈরিবা মীওইশিংদা পুন্সি হিংবগী হেন্না ফবা অমসুং হকশেল ফবা অকোয়বগী ফিভমগা লোয়ননা নোংমগী পুন্সিগী তঙাই ফদবা মতিক চাবা খুদোংচাবশিং ফংহনবনি। দি.দি.এ.না মসিগুম্বা প্রোজেক্ত অহুমসু কালকাজী এক্সতেন্সন, জেলরৱালা বাঘ অমসুং কথপুতলি কোলোনীদা পায়খৎখ্রবনি। কালকাজীদা লৈবা ভুমিহীন কেম্প, নবজীবন কেম্প অমসুং জৱাহর কেম্প হায়রিবা স্লম অহুমসিগী ইন-সিতু স্লম রিহেবিলিতেসন অসি কালকাজী এক্সতেন্সন প্রোজেক্তকী মখাদা তাঙ্কক নাইনা পায়খৎপনি। মনাক নকপা অহাঙবা কম্মর্সিএল সেন্তরদা ই.দবল্যু.এস. ফ্লেত ৩০২৪ ফেজ ১গী মখাদা শারে। ভুমিহীন কেম্পকী ঝুগগি ঝোপ্রিগী মফম অসি কেম্প অসিদা লৈবা মতিক চাবা ইমুংশিংবু নৌনা শারবা ই.দবল্যু.এস. ফ্লেত্তা রিহেবিলিতেত তৌরবা মতুংদা হাঙহনগনি। ভুমিহীন কেম্পকী মফমসি হাঙহল্লবা তুংদা, নবজীবন কেম্প অমসুং জৱাহর কেম্প রিহেবিলিতেত তৌনবগীদমক্তা হাঙলবা মফমসিমক অসিবু ফেজ ২গী মনুং চন্না শিজিন্নগনি। প্রোজেক্ত অসিগী ফেজ ১ লোইশিনখ্রে অমসুং ফ্লেত ৩০২৪ অসি হোংজিনবা য়ানবা শেম শাবা লোইরে। ফ্লেতশিং অসি লুপা করোর ৩৪৫ চঙনা শাবনি অমসুং মসিদা ভিত্রিফাইদ ফ্লোর তাইল, সেরামিক্স তাইল, চাকখুমদা উদয়পুর গ্রীন মার্বল কাউন্তরনচিংবনা ফিনিশিং তৌবগী মতৌ য়াওনা তঙাই ফদবা হীরমশিং য়াওরি। কম্ম্যুনিতী পার্ক, ইলেক্ত্রিক সব স্তেসন, সিৱেজ ত্রিতমেন্ত প্লান্ত, দুএল ৱাতর পাইপ্লাইন, লিফ, হাইজিনিক ওইবা ঈশিং পীনবা অন্দর্গ্রাউন্দ রিজর্বরগুম্বা মীয়ামগী খুদোংচাবা পীবগী মওং মতৌ কয়াসু য়াওরি। ফ্লেত পীবনা মসিদা লৈগদৌরিবা মীয়ামদা মপু ওইবা অমসুং তেক্ত কায়দরে খলহনবগী ৱাখল্লোন চেলহনগনি।
কর্নাতক্কী তুমাকুরুদা পাংথোকপা য়ুথ কনভেন্সন্দা ভিদিও কনফরেন্সকী খুত্থাংদা প্রধান মন্ত্রীনা ৱা ঙাংখ্রে

কর্নাতক্কী তুমাকুরুদা য়ুথ পৱার: এ ভিজন ফোর ন্যু ইন্দিয়া হায়বা হিরমদা পাংথোকপা স্তেত লেভেল য়ুথ কনভেন্সন অমদা ভিদিও কনফরেন্সকী খুত্থাংদা প্রধান মন্ত্রী শ্রী নরেন্দ্র মোদীনা ঙসি ৱা ঙাংখ্রে । তুমাকুরুদা পাংথোক্লিবা কনভেন্সন অসি রামকৃষ্ণ বিবেকানন্দ আশ্রম, তুমাকুরুগী সিলভর জুব্লী, স্বামী বিবেকানন্দগী চিকাগো ৱারোলগী ১২৫ শুবা এনিবর্সরী পাংথোকপা, লোইন-লোইননা সিস্তর নিভেদিতাগী ১৫০ শুবা মপোক থৌরম পালন মার্ক তৌনবা ওর্গনাইজ তৌবনি। প্রধান মন্ত্রীনা হায়খি মদুদি তাঞ্জা চাবা মতম পুম্নমক্তা নহাশিংগা উন্নদুনা মখোয়গী মংলান অমসুং এস্পিরেসনশিং খঙদোকপা অমসুং মদুগী মতুং ইন্না থবক তৌনবা মহাক্না হোৎনরি। ঙসিগী নীংশিংনীংঙাই ওইনা তৌরিবা থৌরম অসিগী ফোকস অসি স্বামী বিবেকানন্দনি হায়না মহাক্না হায়খি। নিংতম ইহৌ মনুংদা নিং তম্বা ফংনবা তোঙান তোঙানবা থাকশিংদা অপুনবা ৱারোইশিন অমা লৈরম্মি হায়না মহাক্না হায়খি। সোসিয়েল রিফোর্ম অসি মসিগী মনুং চল্লি। হৌখিবা চহি মরী মমাংদগী কেন্দ্র সরকারনা অৱাং নোংপোক্কী ইমোস্নেল ইন্তেগ্রেসনগীদমক ৱারোইশন পুরক্লে অমসুং মহৈ য়াল্লে হায়না প্রধান মন্ত্রীনা হায়খি। জাতিবু শেমগৎ শাগৎপদা নহাশিংনা মখোয়গী ইনর্জী কৎথোক্নবা মহাক্না নহাশিংদা কন্না হায়খি। মসিগা মরি লৈননা প্রধান মন্ত্রীনা মুদ্রা য়োজনা, সেল্ফ-এমপ্লোইমেন্ত অমসুং স্কিল দিবলপমেন্তকী মতাংদা হায়খি । হেন্না ফবা হৌজিক্কী অমসুং তুংগীদমক ঙসিগী নহারোলশিংনা হৌখ্রবশিংদগী তমশিনগদবনি হায়না প্রধান মন্ত্রীনা হায়খি।
মন্ত্রীমন্দলনা প্রোতেক্সন ওফ হ্যুমেন রাইৎস (এমেন্দমেন্ত) বিল, ২০১৮গী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা লৈবাক অসিদা হেন্না ফবা মওংদা হ্যুমেন রাইৎস প্রোতেক্সন অমসুং প্রমোসন তৌনবগীদমক প্রোতেক্সন ওফ হ্যুমেন রাইৎস (এমেন্দমেন্ত) বিল ২০১৮ অসি অয়াবা পীখ্রে। মরুওইবা শক্তমশিং: I. মসিনা কমিসনগী দীম মেম্বর ওইনা “নেস্নেল কমিসন ফোর প্রোতেক্সন ওফ চাইল্দ রাইৎস” য়াওহন্নবা ৱাফম পুখৎলি; II. মসিনা কমিসনগী কম্পোজিসনদা নুপী মীহুৎ অমা হাপ্নবা ৱাফম পুখৎলি; III. মসিনা নেস্নেল হ্যুমেন রাইৎস কমিসন লোয়ননা স্তেৎ হ্যুমেন রাইৎস কমিসনগী চেয়রপর্সন খনবগী স্কোপ অমদি এলিজিবিলিতীগী স্কোপ চাউথোকহন্নবা ৱাফম পুখৎলি; অমসুং IV. মসিনা য়ুনিয়ন তেরিতোরীশিংদা হ্যুমেন রাইৎস খোংগাওনবগী কেসশিং য়েংশিন্নবা মেকানিজম অমা লিংখৎনবা ৱাফম থম্লি। V. মসিনা নেস্নেল হ্যুমেন রাইৎস কমিসন অমসুং স্তেৎ হ্যুমেন রাইৎস কমিসনগী চেয়রপর্সন অমসুং মেম্বরশিংগী ওফিস পায়বগী মতম অসি অতোপ্পা কমিসনশিংগী চেয়রমেন অমসুং মেম্বরশিংগী লৈরিবা তর্ম অদুগা চুনবা মওংদা শেমদোক্তুনা এমেন্দ তৌনবা ৱাফম থম্লি। কান্নবশিং: এমেন্দমেন্ত অসিনা ভারতকী হ্যুমেন রাইৎস ইনস্তিত্যুসনশিং মপাঙ্গল কলহনগনি। মখোয়গী মেন্দেদ, রোল অমসুং রেস্পোন্সিবিলিতীদা মপুং ফানা থবক তৌবা ঙমগনি। এমেন্দ তৌরবা এক্ত অসি মালেমনা য়ানবা অমা ওইবগা লোইননা মসিনা লৈবাক অসিগী মীয়ামগী পুন্সি, লিবর্তী, ইক্বেলিতী, অমসুং দিগনিতীগা মরী লৈনবা হকশিং ফংহনগনি। য়ুমফম: প্রোতেক্সন ওফ হ্যুমেন রাইৎস এক্ত, ১৯৯৩ শেমদোকপা অসিনা নেস্নেল হ্যুমেন রাইৎস কমিসন (এন ঐচ আর সি) অমসুং স্তেৎ হ্যুমেন রাইৎস কমিসন (এস ঐচ আর সি)শিংবু পেরিস প্রিন্সিপলগা হেন্না নকশিন্নহনগনি। মসিনা মীওইবগী হক ঙাক-শেনবা অমসুং য়োকখৎপগী থবক্তা হেন্না পাকথোক-চাউথোক্নবগীদমক ওতোনোমী, ইন্দিপেন্দেন্স, প্লুরেলিজম অমদি থৌদাং হেঙ্গৎহল্লগনি।
বেঙ্কোক্তা পাংথোকপা ‘সাৱাসদী পি.এম. মোদী’গী থৌরমদা প্রধান মন্ত্রীনা ৱা ঙাংখ্রে

ঙসি থাইলেন্দগী বেঙ্কোক্তা ‘সাৱাসদী পি.এম. মোদী’গী থৌরমদা প্রধান মন্ত্রী নরেন্দ্র মোদীনা ৱা ঙাংখ্রে। থৌরম অদুদা থাইলেন্দদা লৈবা ভারত মচা কয়ানা শরুক য়াখি। পুৱারী ওইরবা ভারত-থাইলেন্দগী মরীশিং প্রধান মন্ত্রীনা তিল্লিবা মীয়াম অদুবু তোঙান-তোঙানবা লোনশিংদা তরাম্না ওকখি। প্রধান মন্ত্রীনা হায়খি ইন্দিয়া-অসিয়ান সমিৎ য়াওনবা মসি লৈবাক অসিদা লাকপা মহাক্কী অহানবা ওফিসিয়েল ওইবা খোঙচৎনি। ভারতকী সমুদ্র মপানগী রাজ্যশিংগা খা-নোংপোক এসিয়াগা লৈনরক্লবা চহি লিশিং কয়া শুরবা ললোন-ইতিক্কী মরীদা য়ুম্ফম ওইবা ভারত অমসুং থাইলেন্দগী মরীশিং মহাক্না নীংশিংখি। লৈবাক অনিগী মরক্তা মান্নবা কলচর অমসুং পুন্সি মহিং লৈদুনা হায়রিবা মরীশিং অসি মতমগী মতুংইন্না মপাঙ্গল কনখৎলক্লি। প্রধান মন্ত্রীনা হায়খি লৈবাক অসিদা ভারত মচাশিংগা উনবা অসি মহাক হরাওই। ভারতকী কলচর অমসুং চৎনবীগী এম্বেসেদরশিং ওইবগীদমক মফম অসিদা লৈরিবা মীয়াম্বু মহাক্না থাগৎখি। থাইদা হন্দোকপা ‘তিরুককুরাল’ অমসুং গুরু নানক্কী ৫৫০শুবা মপোক নুমিৎকী নীংশিং শেলয়েক অমা প্রধান মন্ত্রীনা ফোংখি থাইদা হন্দোকপা থিরুভাল্লুভারগী তামিল ক্লাসিক ‘তিরুককুরাল’ প্রধান মন্ত্রীনা ফোংখি। মহাক্না হায়খি লাইরিক অসি মীওই অমগী পুন্সি লমজিংনবা মৈরা অমনি। মহাক্না গুরু নানক্কী ৫৫০শুবা মপোক নুমিৎকী নীংশিং শেলয়েক ফোংখি অমসুং হায়খি গুরু নানক্কী পাউতাকশিং অসি মীওইবা খুন্নাইগী লন অমনি। নবেম্বর ০৯দগী করতারপুর কোরিদোর ফাওরগা করতারপুর সাহিবকা হকথেংন্না শম্নরগনি অমসুং মীপুম খুদিংমক লাক্নবা তরাম্না ওক্লি। তুরিজম চাউখৎহনবা অমসুং এক্ত ইস্ত পোলিসী থবক ওইনা পাংথোকপা তুরিজম চাউখৎহনবা বুদ্ধ সর্কুইত চাউখৎহন্নবা পায়খৎলিবা থবকশিং প্রধান মন্ত্রীনা পাউদমখি। মহাক্না হায়খি হৌখিবা চহি ৪দা মালেমগী তুরিজমগী ইন্দেক্সতা ভারতকী মফম রেঙ্ক ১৮দা হাইগৎলে। তুরিজম চাউখৎহন্নবা হেরিতেজ, স্পিরিচুয়েল অমসুং মেদিকেল তুরিজম ফগৎহন্নবা সরকারনা মিৎয়েং চংলি। ভারতকী এক্ত ইস্ত পোলিসীগী মতাংদা মহাক্না হায়খি থাইলেন্দগা অৱাং-নোংপোক্ক শম্ননবা ভারতনা মিৎয়েং চংলি। লমদম অসি ভারতকী খা-নোংপোক এসিয়াগী থোঙ্গাল অমা ওইনা শেমগৎনবা হোৎনরি। ভারত-ম্যান্মার-থাইলেন্দ ত্রাইলেতরেল হাইৱেজনা লৈবাক অসি শম্নহন্দুনা লমদম অসি চাউখৎহনবদা মতেং পাংগনি। মীয়াম য়াইফনবা সরকারনা থাজবা পীরি ভারতনা গনতন্ত্রগীদমক পায়খৎলিবা থবকশিং পল্লদুনা প্রধান মন্ত্রীনা হায়খি য়াম্না চাউবা মেজোরিতী অমগা লোইননা পুৱারী ওইরবা ২০১৯গী জেনরেল ইলেক্সনদা অনিশুবা ওইনা মহাক্কী সরকার শেমখি। আর্তিকল ৩৭০ লৌথোকপা য়াওনা হন্দক লৌখিবা সরকারগী মরুওইবা ৱারেপশিং অমসুং মাইপাকপশিং প্রধান মন্ত্রীনা ফোংদোকখি। মহাক্না হায়খি হৌখিবা চহি ৩দা য়ুমথোং ক্রোর ৮দা এল.পি.জি. ফংহল্লে, মসি থাইলেন্দগী অপুনবা মীশিংদগী হেল্লবনি। ভারত মচা ক্রোর ৫০ হেনবদা অনা-লায়েংগী খুদোংচাবশিং ফংহন্নবা অয়ুশ্মান ভারত স্কিম হৌদোক্লে। ২০২২ ফাওবদা মী খুদিংমক অমসুং য়ুমথোং খুদিংদা থক্নবা ঈশিং ফংহন্নবা সরকারনা থবক পায়খৎলি।
দাদ্রা অমসুং নগর হাভেলি অমদি দামন অমসুং দিউগী য়ুনিয়ন তেরিতোরীদা ইলেক্ত্রিসিতী দিস্ত্রিব্যুসন অমসুং রিতেল সপ্লাই বিজিনেস প্রাইভেতাইজেসন তৌনবা মন্ত্রী-মন্দলনা অয়াবা পীখ্রে

দাদ্রা অমসুং নগর হাভেলি অমদি দামন অমসুং দিউগী(দি.এন.ঐচ. অমসুং দি.দি.) য়ুনিয়ন তেরিতোরীদা ইলেক্ত্রিসিতী দিস্ত্রিব্যুসন বিজিনেস প্রাইভেতাইজেসন তৌনবা কম্পেনী(স্পিসিয়েল পর্পোস ভেহিকল) শেম্ননবা, নৌনা শেম্লিবা কম্পেনীগী ইক্বুইতী সেয়রশিং খ্বাইদগী ৱাংবা বিদ্দরদা য়োন্থোক্নবা অমসুং এমপ্লোইয়ীশিংগী লাইয়েবিলিতীশিংগীদমক ত্রস্ত(শিং) শেম্ননবগীদমক প্রধান মন্ত্রী শ্রী নরেন্দ্র মোদীনা থৌবুরেল ওইদুনা ফমখিবা কেন্দ্রগী মনত্রী-মন্দলনা অয়াবা পীখ্রে৷ হায়রিবা প্রাইভেতাইজেসন প্রোসেস অসিনা দি.এন.ঐচ. অমসুং দি.দি.গী কঞ্জুমর লাখ ১.৪৫ হেনবদা হেন্না ফবা সর্বিসকী পাম্লিবা আউতকমশিং অদু ফংবা ঙমহনগনি, ওপরেস্নেল ইমপ্রুবমেন্তশিং লাকহনগনি অমসুং দিস্ত্রিব্যুসনদা ফঙ্কসনেল ইফিসিয়েন্সীশিং লৈহনগনি অমদি লৈবাক অসি শিনবা থুংনা অতোপ্পা য়ুতিলিতীশিংনা ইমুলেসন তৌনবগী মোদেল অমা পীরগনি৷ মসিনা মখাতানা কম্পিতিসন হেনগৎহল্লগনি অমসুং ইলেক্ত্রিসিতী ইন্দস্ত্রী অসি হেন্না ফগৎহল্লগনি অমদি খঙলুদ্রবা দ্যুশিং অদুসু রিকোভর তৌবা ঙমহল্লগনি৷ ২০২০ মেদা, স্ত্রকচরেল রিফোর্মশিংগী খুৎথাংদা ভারতপু মশা-মরোমদোম লেপচবা ঙমজনবা ভারত সরকারনা ‘অত্মনির্ভর ভারত অভিয়ন’ লাওথোকখ্রে৷ প্লান তৌখিবা য়াম্না মরু ওইবা খোঙথাংশিংগী মনুংদা অমা অদুদি পৱার দিস্ত্রিব্যুসন শেমদোকপা অমসুং প্রাইভেৎ সেক্তরবু ইলেক্ত্রিসিতী দিস্ত্রিব্যুসনদা ইফিসিয়েন্ত ওইনা শিজিন্ননবগীদমক পৱার দিস্ত্রিব্যুসন য়ুতিলিতীশিং প্রাইভেতাইজেসন তৌদুনা য়ু.তি.শিংদা রিতেল সপ্লাই তৌবা অসিনি৷ সরকারনা মপুং ফানা চলাইরবা কম্পেনী অমা ওইনা সিঙ্গল দিস্ত্রিব্যুসন কম্পেনী, দি.এন.ঐচ.-দি.দি. পৱার দিস্ত্রিব্যুসন কোর্পোরেসন লিমিতেদবু য়াওহল্লগনি অমসুং নৌনা শেম্লিবা কম্পেনীদা পর্সোনেলগী তর্মিনেল বেনিফিৎশিং ত্রান্সফর তৌরিবা অসি য়েংশিন্নবা ত্রস্ত(শিং) শেম্লগনি৷ দাদ্রা অমসুং নগর হাভেলি অমদি দামন অমসুং দিউ ইলেক্ত্রিসিতী (রিওর্গনাইজেসন এন্দ রিফোর্মস) ত্রান্সফর স্কিম, ২০২০গী মতুং ইন্না নৌনা শেম্লিবা কম্পেনী অসিদা এসেতশিং, লাইয়েবিলিতীশিং, পর্সোনেল ত্রান্সফর তৌরগনি৷
মন্ত্রীমন্দলনা য়ুনিয়ন তেরিতোরীশিংগী লেফতনেন্ত গবর্নরশিংগী তলব অমসুং এলাৱেন্স নৌহৌননা য়েংশিনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়ুনিয়ন তেরিতোরীশিংগী লেফতনেন্ত গবর্নরশিংগী তলব অমসুং এলাৱেন্সশিং নৌহৌননা য়েংশিনবদা অয়াবা পীখ্রে। মসিনা লেফতনেন্ত গবর্নরশিংগী তলব অমসুং এলাৱেন্সশিং অদু ভারত সরকারদা সেক্রেতরী ওইবা অমগা থাক মান্নরগনি। মচা নাইনা তাকপা: মন্ত্রীমন্দলনা য়ুনিয়ন তেরিতোরীশিংগী লেফতনেন্ত গবর্নরশিংগী তলব অমসুং এলাৱেন্সশিং ২০১৬কী জনুৱারী ১দগী হৌরগা, পোৎ তাংবগী এলাৱেন্স থাগী লুপা ৪০০০গী চাংদা দিয়র্নেস এলাৱেন্স অমসুং লোকেল এলাৱেন্স পুন্সিল্লগা ফংলিবা থাগী লুপা ৮০,০০০ অদুদগী হেঙ্গৎলগা পোৎ তাংবগী এলাৱেন্স থাগী লুপা ৪০০০গী চাংদা দিয়র্নেস এলাৱেন্স অমসুং ভারত সরকারগী সেক্রেতরীগী থাক্তা ফংলিবা লোকেল এলাৱেন্সকা লোয়ননা থাগী লুপা ২,২৫,০০০ ওইহন্নবা হায়জরকপা অদু অয়াবা পীখ্রে। য়ুমফম: য়ুনিয়ন তেরিতোরীশিংগী লেফতনেন্ত গবর্নরশিংগী তলব অমসুং এলাৱেন্সশিং অসি ভারত সরকারদা সেক্রেতরীগী রেঙ্কতা লৈবা ওফিসারশিংগা মান্ননা চৎলি। তেরিতোরীশিংগী লেফতনেন্ত গবর্নরশিংগী তলব অমসুং এলাৱেন্সশিং অসি মন্ত্রীমন্দলনা অয়াবা পীদুনা ইকোন কোনবা ওইনা হৌখিবা ২০০৬কী জানুৱারী ১দগী থাগী লুপা ২৬,০০০/- (ফিক্স)তগী দিয়র্নেস এলাৱেন্স, থাগী লুপা ৪০০০গী চাংদা পোৎ তাংবগী এলাৱেন্স অমসুং লোকেল এলাৱেন্স য়াওনা থাগী লুপা ৮০,০০০(ফিক্স)দা রিভাইজ তৌখি। ভারত সরকারগী সেক্রেতরীগী থাক্তা লৈবা ওফিসরশিংগী তলব অসি সি.সি.এস. (রিভাইজ) পে রুল্স, ২০১৬গী মতুং ইন্না ০১.০১.২০১৬তগী হৌরগা লুপা ৮০,০০০দগী থাগী লুপা ২,২৫,০০০দা রিভাইজ তৌখি।
প্রধান মন্ত্রীনা অনশু মালিকপু সি.দব্ল্যু.জি. ২০২২দা কে.জি. ৫৭ কাংলুপকী রেস্তলিংদা লুপাগী তক্মান লৌরকপগীদমক থাগৎপা ফোঙদোকখ্রে

প্রধান মন্ত্রী শ্রী নরেন্দ্র মোদীনা অনশু মালিকপু সি.দব্ল্যু.জি. ২০২২দা কে.জি. ৫৭ কাংলুপকী রেস্তলিংদা লুপাগী তক্মান লৌরকপগীদমক থাগৎপা ফোঙদোকখ্রে। প্রধান মন্ত্রীনা অসুম্না ত্বীৎ তৌখি; "অনশু মালিক্না মহাক্কী মপোক নুমিৎসু তারিবা নুমিৎ অসিমক্তদা লুপাগী তক্মান লৌরকপগীদমক থাগৎপা ফোংদোকচরি। মতুং তারকপা শান্ন-খোৎনবগী খোঙচৎতা হেন্না মিথোইবা ওইরসনু হায়না য়াইফ-মঙ্গোল পীজরি। মহাক্না শান্না খোৎনবা পামজবগী চাং অসিনা হৌরক্লিবা এথলেৎ কয়াদা ইথিল পীরি।"
প্রধান মন্ত্রীনা শক্নাইরবী বঙ্গালি শৈশকপী গিতাশ্রী সন্ধ্যা মুখোপাধ্যায়না লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শক্নাইরবী বঙ্গালি শৈশকপী গিতাশ্রী সন্ধ্যা মুখোপাধ্যায়না লৈখিদবদা থমোয় শোক্না অৱাবা ফোংদোকখ্রে। ত্বীৎকী পরিং অমদা প্রধান মন্ত্রীনা হায়খি; “গিতাশ্রী সন্ধ্যা মুখোপাধ্যায় জীনা লৈখিদবা অসিনা ঐখোয় পুম্নমকপু অদুক্কী মতিক অৱাবা ওইহল্লে। ঐখোয়গী কলচরেল ৱার্ল্দ অসি য়াম্না লাইররবা অমা ওইরে। মহাক্কী খোয়থুম্লবা লান্থোকখিবশিং অদুনা লাক্কদৌরিবা জেনরেসনশিংবু শুমহৎতুনা লৈহৌরগনি। মসিগী অৱাবা পুংফম অসিদা ঐহাক্না মহাক্কী ইমুং মনুং অমসুং নিংজবশিংগী অৱাবদা শরুক য়াজরি। ওম শান্তি।”
রেলৱেগী প্রদক্তিবিতি অমসুং ইফিসিএন্সী ফগৎনবা রেলৱে ইম্প্লোয়িশিংগীদমক্তা প্রদক্তিবিতি লিঙ্ক বোনস দশহরা/পূজা কুম্মৈগী মমাংদা ইন্সেন্তিব পীননবা মন্ত্রীমন্দলগী অয়াবা

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা অয়াবা পীরবা নন-গেজেত্তেদ রেলৱে ইম্প্লোইশিং (আরপিএফ/আরপিএসএফকী ইম্প্লোয়িশিং য়াওদনা)দা শেনবা চহি ২০১৬-১৭গীদমক নুমিৎ ৭৮নিগী পরদক্তিবিতী লিঙ্ক বোনস (পিএলবি) পাবগী অয়াবা পীখ্রে। ৱারেপ অসিগী কান্নবা নন-গেজতেদ রেলৱেগী ইম্প্লোয়ি লাখ ১২.৩০না ফংবগী ওইথোকপা লৈ। বোনস অসি কুম্মৈগী মতমদা ইমুং লাখ কয়ামরুমগী মাইথোংদা মোমোন মিনোক তমহন্নবগীদমক দশহরা/পূজা কুম্মৈগী মমাংদা পীগনি। পিএলবিগী পেমেন্তনা মশিং য়াম্না রেলনে ইম্প্লোয়িশিংবু পুক্নীং থৌগৎপা, মরু ওইনা রেলৱেগী এগজিক্যুসন অমসুং ওপরেসনশিংদা লৈরিবা ইম্প্লোয়িশিংদা মখোয়গী প্রদক্তিবিতি ফগৎহনবা অমসুং রেল পেসেঞেজরশিংগী ঙাক-শেল, রেলশিংগী খোংজেল অমসুং থবক থৌরমসিং লেপথোকপদা মতেং ফংলগনি। ভারতকী রেলৱেনা অয়াম্বনা মীয়ামগী য়াইফনবগী পান্দমদা মখোয়গী থবক থৌমশিং পাইখৎলি লোইননা মসিগী মতাংদা বোনস পীবনা রেলৱেগী থবক-থৌরমদা থৌদাং য়াবা অমসুং চেকশিনবদা মতেং ওইনরগনি। রেল ইম্প্লোয়িশিংগীদমক্তা নুমিৎ ৭৮নিগী পিএলবি পীবদা লুপা কোতি ২২৪৫.৪৫গী শেনফম চৎকনি হায়না পারি। পিএলবি পীনবগীদমক খুৎশুমন হোৎপগী অহেনবা ঙমখৈ অসি থা অমগী লুপা ৭০০০/-তা লেপ্লি। য়ারবা রেলৱে ইম্প্লোয়ি অমগী নুমিৎ ৭৮নিগী পীফম থোকপা খ্বাইদগী য়াম্বা শেনফম অসি লুপা ১৭,৯৫১নি।